               COMISIA EUROPEANĂ
            Bruxelles, 23.3.2018
            COM(2018) 156 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Belgiei – EGF/2017/010 BE/Caterpillar

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul FEG”).

               2.La 18 decembrie 2017, Belgia a depus cererea EGF/2017/010 BE/Caterpillar prin care solicita o contribuție financiară din partea FEG, ca urmare a disponibilizărilor
                  2
                 efectuate la Caterpillar și la 5 furnizori (denumite în continuare „disponibilizările”).

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2017/010 BE/Caterpillar

                        Statul membru

                        Belgia

                        Regiunea sau regiunile vizate (nivelul NUTS
                           3
                         2)

                        Prov. Hainaut (BE32)

                        Data depunerii cererii

                        18 decembrie 2017

                        Data confirmării primirii cererii

                        18 decembrie 2017

                        Data cererii de informații suplimentare

                        24 decembrie 2017

                        Termenul pentru furnizarea informațiilor suplimentare

                          4 februarie 2018

                        Termenul pentru finalizarea evaluării

                        29 aprilie 2018

                        Criteriul de intervenție

                        Articolul 4 alineatul (1) litera (a) din Regulamentul FEG

                        Întreprinderea principală

                        Caterpillar – Solar Gosselies

                        Numărul de întreprinderi vizate

                        1

                        Sectorul sau sectoarele de activitate economică

                        (Diviziunea NACE Rev. 2)
                           4

                        28 (Fabricarea de mașini, utilaje și echipamente n.c.a.)

                        Numărul de filiale, furnizori și producători din aval

                        5
                           5

                        Perioada de referință (patru luni):

                        31 mai 2017-30 septembrie 2017

                        Numărul de disponibilizări în perioada de referință (a)

                        1 364

                        Numărul de disponibilizări înainte sau după perioada de referință (b)

                           921

                        Numărul total de disponibilizări

                        2 287

                        Numărul total de beneficiari eligibili

                        2 287

                        Numărul total de beneficiari vizați

                        2 287

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET - not in employment, education or training )

                           300

                        Bugetul pentru servicii personalizate (EUR)

                        7 575 294

                        Bugetul pentru implementarea FEG
                           6
                         (EUR)

                           127 400

                        Bugetul total (EUR)

                        7 702 694

                        Contribuția FEG (60 %) (EUR)

                        4 621 616

               EVALUAREA CERERII

               Procedura

               4.La 18 decembrie 2017, Belgia a depus cererea EGF/2017/010 BE/Caterpillar, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul FEG. Comisia a confirmat primirea cererii la aceeași dată, iar la 24 decembrie 2017 a solicitat Belgiei informații suplimentare. Aceste informații suplimentare au fost furnizate în termen de șase săptămâni de la data cererii. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, va expira la 29 aprilie 2018.

               Eligibilitatea cererii

               Întreprinderile și beneficiarii în cauză

               5.Cererea se referă la 2 287 de lucrători disponibilizați de către Caterpillar Solar Gosselies (Caterpillar) și de către cinci furnizori. Caterpillar își desfășoară activitatea în sectorul economic clasificat în diviziunea 28 (Fabricarea de mașini, utilaje și echipamente) a NACE Rev. 2. Disponibilizările efectuate de întreprinderile în cauză au avut loc în principal în regiunea de nivel NUTS 2 Hainaut (BE32).

                        Întreprinderile și numărul de disponibilizări

                        Caterpillar

                        1 997

                        Cediwal

                        68

                        Eutraco

                        63

                        Yusen

                        125

                        Attecam

                        9

                        MHP

                        25

                        Numărul total de întreprinderi: 6

                        Numărul total de disponibilizări: 2 287

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente:

                        2 287

               Criteriile de intervenție

               6.Belgia a depus cererea în temeiul criteriilor de intervenție de la articolul 4 alineatul (1) litera (a)<din Regulamentul FEG, conform cărora disponibilizarea trebuie să vizeze cel puțin 500 de lucrători într-o perioadă de referință de patru luni într-o întreprindere dintr-un stat membru, inclusiv lucrători concediați de furnizori și de producătorii din aval..

               7.Perioada de referință de patru luni aplicabilă cererii este cuprinsă între 31 mai 2017 și 30 septembrie 2017.

               8.Disponibilizările din perioada de referință sunt următoarele:

               –1 161 de lucrători disponibilizați de Caterpillar

               –  203 lucrători disponibilizați de patru furnizori ai Caterpillar.

               Calcularea disponibilizărilor și a cazurilor de încetare a activității

               9.Toate cele 1 364 de disponibilizări care au avut loc în perioada de referință au fost calculate de la data încetării de facto a contractului sau de la data expirării acestuia.

               Beneficiarii eligibili

               10.Pe lângă lucrătorii deja menționați, printre beneficiarii eligibili se numără 923 de lucrători disponibilizați înainte sau după perioada de referință de patru luni. Numărul total de beneficiari eligibili este așadar de 2 287. Nu există nicio suprapunere între lucrătorii sprijiniți în cauza EGF/2014/011 BE/Caterpillar case și cei incluși în cererea din prezent.

               Legătura dintre disponibilizări și schimbările structurale majore apărute în tiparele comerțului mondial ca urmare a globalizării

               11.Pentru a stabili legătura dintre disponibilizări și schimbările structurale majore apărute în tiparele comerțului mondial ca urmare a globalizării, Belgia susține că motivul principal care stă la baza reducerilor de personal este concurența mondială în sectorul utilajelor de construcții și minerit și pierderea aferentă a cotei deținute de Caterpillar pe piața utilajelor
                  7
               .

               12.Producția sectorului mineritului din Europa a scăzut de la 234 de milioane EUR în 2012 la 180 de milioane EUR în 2015
                  8
               , iar exporturile UE 28 au cunoscut o scădere dramatică din 2014
                  9
               .

               13.Conform informațiilor furnizate de autoritățile belgiene, unitățile de producție ale Caterpillar sunt situate în apropierea piețelor lor, ceea ce explică legătura dintre evoluția pieței europene și a celei mondiale și reducerea forței de muncă la unitatea de la Gosselies. Mai exact, cota vânzărilor din Asia în totalul vânzărilor Caterpillar aproape s-a dublat între 2003 și 2013
                  10
               .

               14.În 2008, prețul oțelului a crescut considerabil în Europa, în timp ce prețul din China a scăzut, acesta fiind în continuare mai scăzut decât în Europa
                  11
               . Prin urmare, un utilaj produs la Gosselies este cu 21 % mai scump decât unul fabricat în China
                  12
               .

               Evenimente care au condus la disponibilizări și la încetarea activității

               15.Principalul eveniment care a determinat aceste disponibilizări a fost anunțul făcut de Caterpillar Belgium S.A. la 2 septembrie 2016 cu privire la demararea unei proceduri de disponibilizare colectivă în unitatea sa de producție din Gosselies.

               16.Aceasta este deja cea de-a doua cerere FEG prezentată de Belgia în legătură cu Caterpillar. În 2014, 1 399 de lucrători au făcut obiectul unei prime cereri de asistență din partea FEG legată de disponibilizările făcute de întreprindere. Propunerea actuală include restul de 1 997 de lucrători rămași în această unitate de producție.

               17.În 2015, Caterpillar a investit într-o nouă linie de producție pentru a-și consolida poziția pe piață. Cu toate acestea, contrar așteptărilor, creșterea economică în Europa a fost foarte lentă și, prin urmare, situația economică a întreprinderii nu s-a redresat așa cum s-a preconizat.

               18.În comparație cu alte întreprinderi, unitatea de la Gosselies din Belgia nu mai este competitivă. În consecință, Caterpillar și-a transferat producția în țări emergente din Asia și din America Latină, printre care China și Coreea de Sud, deoarece acestea sunt piețe noi cu creștere rapidă și costuri reduse de producție, însoțite de reglementări de mediu mai puțin restrictive și costuri orare mai mici ale forței de muncă. Societatea își închide în prezent toate activitățile din Belgia.

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               19.Se preconizează că rata șomajului va crește cu 6,1 % în regiunea Hainaut, potrivit Serviciului public pentru ocuparea forței de muncă din Valonia (FOREM)
                  13
               .

               20.Închiderea fabricii Caterpillar a dus la concedierea a 288 de lucrători ai furnizorilor.

               21.Peste 11 % dintre cei disponibilizați au peste 55 de ani.

               22.Majoritatea persoanelor în căutarea unui loc de muncă în Charleroi sunt slab calificate (50,6 % nu au studii liceale), iar 40 % sunt șomeri de lungă durată (peste 24 de luni). Rata ocupării forței de muncă din Charleroi este de doar 52,2 %, cu aproape cinci puncte procentuale mai mică decât rata medie în regiunea Valonia (57,1 %) (Sursa: FOREM)
                  14
               .

               Beneficiarii vizați și acțiunile propuse

               Beneficiarii vizați

               23.Se preconizează că toți cei 2 287 de lucrători disponibilizați vor beneficia de măsuri. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        2 115

                        (92,47 %)

                        Femei:

                         172

                        (7,53 %)

                        Cetățenia:

                        Cetățeni ai UE:

                        2 233

                        (97,64 %)

                        Cetățeni din afara UE:

                         54

                        (2,36 %)

                        Grupa de vârstă:

                        15-24 de ani:

                         2

                        (0,09 %)

                        25-29 de ani:

                         70

                        (3,06 %)

                        30-54 de ani:

                        1 952

                        (85,34 %)

                        55-64 de ani:

                         263

                        (11,51 %)

                        peste 64 de ani:

                         0

                        (0,00 %)

               24.Totodată, autoritățile belgiene vor oferi servicii personalizate cofinanțate de FEG unui număr de până la 300 de tineri care nu sunt încadrați profesional și nu urmează niciun program educațional sau de formare (tineri NEET), cu vârsta mai mică de 30 de ani la data depunerii cererii, dat fiind faptul că 1 364 din disponibilizările menționate la punctul 8 au loc în regiunea de nivel NUTS 2 Hainaut (BE32), care este eligibilă în cadrul inițiativei „Locuri de muncă pentru tineri”.

               25.La articolul 6 alineatul (2) din Regulamentul FEG stabilește că statele membre pot furniza, până la 31 decembrie 2017, servicii personalizate cofinanțate prin FEG și tinerilor NEET. Propunerea de Regulamentul al Parlamentului European și al Consiliului privind normele financiare aplicabile bugetului general al Uniunii
                  15
                („Regulamentul Omnibus”) cuprinde o modificare a articolului 6 alineatul (2) din Regulamentul FEG menită să prelungească derogarea acordată tinerilor NEET. Conform datelor publicate de Eurostat la 17 ianuarie 2018, rata șomajului în rândul persoanelor cu vârste cuprinse între 15-24 de ani din regiunea Hainaut este de 33,3 %. Prin urmare, regiunea rămâne eligibilă în temeiul articolului 6 alineatul (2) din Regulamentul FEG. Modificarea respectivă ar urma să se aplice cu efect retroactiv de la 1 ianuarie 2018. Prin urmare, prezenta decizie, care include sprijin pentru tinerii NEET, poate fi adoptată odată ce se adoptă și intră în vigoare Regulamentul Omnibus.

               26.Se estimează că numărul total de beneficiari vizați care vor beneficia de măsuri, inclusiv tinerii NEET, este, prin urmare, de 2 587.

               Eligibilitatea acțiunilor propuse

               27.Serviciile personalizate care urmează să fie furnizate lucrătorilor disponibilizați și tinerilor NEET constau în acțiunile enumerate mai jos:

               –Asistență individuală pentru căutarea unui loc de muncă, gestionarea cazului și servicii generale de informare. Aceste măsuri includ asistență personalizată pentru căutarea unui loc de muncă, cum ar fi consilierea și orientarea profesională, precum și servicii de informații deschise pentru lucrători și pentru tinerii NEET.

               –Formare și reconversie profesională. Sunt incluse aici formarea profesională și continuă adresată lucrătorilor și tinerilor NEET. Cursurile au fost concepute astfel încât oferta de formare să corespundă priorităților de dezvoltare ale regiunii Charleroi prevăzute în planul CATCH
                  16
               .

               –Promovarea antreprenoriatului. Această măsură va oferi participanților un sistem de sprijin pentru întreprinzători, care prevede o colaborare strânsă cu autoritățile regionale destinată să sprijine activitățile independente.

               –Contribuție la înființarea unei întreprinderi. Această măsură asigură acordarea de granturi pentru înființarea de noi întreprinderi în vederea promovării activităților independente, a creării de activități economice, în vederea demarării și a consolidării unei afaceri care să corespundă unui loc de muncă cu normă întreagă sau cu fracțiune de normă.

               –Alocații. Printre acestea se numără: 1) alocații de formare profesională menite să acopere costurile suportate de către persoana în căutarea unui loc de muncă sau de către tânărul NEET pe durata unui curs de formare profesională; 2) alocații de mobilitate menite să sprijine obținerea unui loc de muncă aflat la o distanță mai mare de navetă; 3) alocații de continuare a studiilor menite să promoveze randamentul sistemului educațional, plătite pe o perioadă de maximum 12 luni și condiționate de furnizarea de către solicitanți a dovezii înscrierii la un curs de învățământ superior; 4) alocații pentru căutarea unui loc de muncă menite să ajute atât persoanele aflate în căutarea unui loc de muncă, cât și tinerii NEET la plata cheltuielilor suportate pentru a participa la activități legate de căutarea unui loc de muncă; 5) alocația de antreprenoriat, care este menită să acopere costurile suportate de persoana aflată în căutarea unui loc de muncă pe durata participării la activități legate de căutarea unui loc de muncă și care este condiționată de prezentarea de către solicitanți a unui proiect individual sau colectiv de activitate independentă.

               28.Serviciile personalizate care urmează a fi prestate tinerilor NEET constau în aceleași acțiuni ca și cele acordate lucrătorilor disponibilizați.

               29.Acțiunile propuse, descrise în prezentul document, constituie măsuri active de ocupare a forței de muncă incluse printre acțiunile eligibile definite la articolul 7 din Regulamentul FEG. Aceste acțiuni nu înlocuiesc măsurile pasive de protecție socială.

               30.Belgia a furnizat informațiile necesare cu privire la acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile au confirmat că respectivele acțiuni nu vor fi înlocuite de o contribuție financiară din partea FEG.

               Bugetul estimat

               31.Costurile totale estimate sunt de 7 702 694 EUR, incluzând cheltuielile pentru servicii personalizate, în valoare de 7 575 294 EUR și cheltuielile cu activitățile de pregătire, de gestionare, de informare și publicitate și de control și raportare, în valoare de 127 400 EUR.

               32.Contribuția financiară totală solicitată din partea FEG este de 4 621 616 EUR (60 % din totalul costurilor).

                        Acțiuni

                        Numărul de participanți estimat

                        Costul estimat per participant
                        (în EUR)

                        Costuri totale estimate

                        (în EUR)
                           17

                        Servicii personalizate [acțiuni în temeiul articolului 7 alineatul (1) literele (a) și (c) din Regulamentul FEG]

                        Măsuri de consiliere profesională și alte măsuri pregătitoare (Reconversion: accompagnement/orientation/insertion)

                        2 587

                        1 852

                        4 790 323

                        Formare și reconversie profesională

                        (Formations spécifiques)

                        1 050

                        841

                        883 265

                        Promovarea antreprenoriatului

                        (Dispositif d'accompagnement à l'entreprenariat)

                        250

                        463

                        115 743

                        Grant pentru înființarea de noi întreprinderi

                        (Bourse de lancement)

                        75

                        10 000

                        750 000

                        Subtotal (a):

                        Procent din pachetul de servicii personalizate

                        –

                        6 539 331

                        (86,32 %)

                        Alocații și stimulente [acțiuni în temeiul articolului 7 alineatul (1) litera (b) din Regulamentul FEG]

                        Alocații de formare, de mobilitate, de continuare a studiilor, de căutare a unui loc de muncă și de antreprenoriat

                        (formation, prime à l'emploi distant, reprise d'étude, recherche d'emploi et création d'activité)

                        2 587

                        400

                        1 035 963

                        Subtotal (b):

                        Procent din pachetul de servicii personalizate:

                        –

                        1 035 963

                        (13,68 %)

                         Acțiuni în temeiul articolului 7 alineatul (4) din Regulamentul FEG

                        1. Activități de pregătire

                        –

                        82 000

                        2. Gestionare

                        –

                        10 400

                        3. Informare și publicitate

                        –

                        5 000

                        4. Control și raportare

                        –

                         30 000

                        Subtotal (c):

                        Procent din costurile totale:

                        –

                        127 400

                        (1,65 %)

                        Costuri totale (a + b + c):

                        –

                        7 702 694

                        Contribuția FEG (60 % din costurile totale)

                        –

                        4 621 616

               33.Costurile acțiunilor identificate în tabelul de mai jos ca acțiuni în temeiul articolului 7 alineatul (1) litera (b) din Regulamentul FEG nu depășesc 35 % din costurile totale ale pachetului coordonat de servicii personalizate. Belgia a confirmat faptul că aceste acțiuni sunt condiționate de participarea activă a beneficiarilor vizați la activitățile de căutare a unui loc de muncă sau de formare.

               34.Belgia a confirmat că respectivele costuri ale investițiilor pentru activități independente, înființarea de noi întreprinderi și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               35.Belgia a început prestarea serviciilor personalizate către beneficiarii vizați la 22 octombrie 2016. Prin urmare, cheltuielile aferente acțiunilor vor fi eligibile pentru o contribuție financiară din partea FEG de la 22 octombrie 2016 până la 18 decembrie 2019.

               36.Belgia a început plata cheltuielilor administrative pentru punerea în aplicare a FEG la 5 septembrie 2016. Prin urmare, cheltuielile cu activitățile de pregătire, de gestionare, de informare și publicitate, precum și de control și raportare sunt eligibile pentru o contribuție financiară din partea FEG de la 5 septembrie 2016 până la 18 iunie 2020.

               Complementaritatea cu acțiunile finanțate din fonduri naționale sau din fonduri ale Uniunii

               37.Sursele de prefinanțare sau de cofinanțare națională sunt reprezentate de Serviciul public de ocupare a forței de muncă din Valonia (FOREM) și de regiunea Valonia.

               38.Belgia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora, a partenerilor sociali, precum și a autorităților locale și regionale

               39.Belgia a indicat faptul că pachetul coordonat de servicii personalizate a fost creat în consultare cu un grup de lucru, din care a făcut parte Serviciul public de ocupare a forței de muncă din Valonia, SOGEPA
                  18
               , reprezentanții sindicatelor și ai altor parteneri sociali.

               Sisteme de gestionare și control

               40.Belgia a notificat Comisiei faptul că organismele care vor gestiona și vor controla contribuția financiară sunt aceleași cu cele responsabile pentru Fondul social european (FSE).

               Angajamentele asumate de statul membru în cauză

               41.Belgia a oferit toate garanțiile necesare cu privire la următoarele:

               –în contextul accesului la acțiunile propuse și al implementării acestora, vor fi respectate principiile egalității de tratament și nediscriminării;

               –au fost respectate cerințele prevăzute de legislația națională și de legislația UE în ceea ce privește disponibilizările colective;

               –întreprinderile care au efectuat disponibilizările și care și-au continuat activitățile după concedieri și-au respectat obligațiile legale aplicabile în cazul disponibilizărilor și au luat măsurile adecvate pentru lucrătorii lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate prin fondurile structurale;

               –contribuția financiară din partea FEG va respecta normele procedurale și de fond ale Uniunii în materie de ajutoare de stat.

               IMPLICAȚIILE BUGETARE

               Propunerea bugetară

               42.FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  19
               .

               43.După examinarea cererii în conformitate cu condițiile stabilite la articolul 13 alineatul (1) din Regulamentul FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 4 621 616 EUR, care reprezintă 60 % din costurile totale ale acțiunilor propuse, în scopul de a furniza o contribuție financiară ca răspuns la cererea menționată.

               44.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  20
               .

               Acte conexe

               45.Concomitent cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 4 621 616 EUR către linia bugetară relevantă.

               46.Concomitent cu adoptarea prezentei propuneri de decizie privind mobilizarea FEG, Comisia va adopta o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul vor adopta decizia propusă privind mobilizarea FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Belgiei – EGF/2017/010 BE/Caterpillar

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  21
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  22
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore apărute în tiparele comerțului mondial ca urmare a globalizării, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  23
               .

               (3)La 18 decembrie 2017, Belgia a depus o cerere de mobilizare a FEG în ceea ce privește disponibilizările de la Caterpillar și de la 5 furnizori ai acestuia și încetarea activităților (denumite în continuare „disponibilizările”). Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Cererea îndeplinește condițiile pentru stabilirea sumei contribuției financiare din partea FEG prevăzute la articolul 13 din Regulamentul (UE) nr. 1309/2013.

               (4)În conformitate cu articolul 6 alineatul (2) din Regulamentul (UE) nr. 1309/2013, Belgia a decis să furnizeze servicii personalizate cofinanțate prin FEG și unui număr de 300 de tineri care nu sunt încadrați profesional și nu urmează niciun program educațional sau de formare (tineri NEET).

               (5)Prin urmare, FEG ar trebui mobilizat pentru a se furniza o contribuție financiară în valoare de 4 621 616 EUR ca urmare a cererii depuse de Belgia.

               (6)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2018, se mobilizează Fondul european de ajustare la globalizare pentru a se furniza suma de 4 621 616 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 347, 20.12.2013, p. 855.

                     (2)

                        În sensul articolului 3 din Regulamentul FEG.

                     (3)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)

                        JO L 393, 30.12.2006, p. 1.

                     (5)

                        Patru furnizori au efectuat disponibilizări în perioada de referință, iar unul a concediat lucrători în afara acestei perioade.

                     (6)

                        În conformitate cu articolul 7 alineatul (4) din Regulamentul (UE) nr. 1309/2013.

                     (7)

                        De la 26 % în 2003 la 13 % în 2013, Caterpillar, Comunicare către Consiliul de administrație, 28 februarie 2013.

                     (8)

                        Eurostat, Annual detailed enterprise statistics for industry (NACE Rev. 2, B-E).

                     (9)

                        De la 3,1 miliarde EUR în 2014 la 8 milioane EUR în 2016, Eurostat.

                     Eurostat: Codul DS016890

                     (10)

                        De la 25 % în 2003 la 48 % în 2013.

                     (11)

                     http://steelbenchmarker.com/files/history.pdf

                     (12)

                        Caterpillar, Comunicare către Consiliul de administrație, 28 februarie 2013.

                     (13)

                        Calcul bazat pe numărul de persoane în căutarea unui loc de muncă din decembrie 2016.

                     (14)

                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf

                     (15)

                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF

                     (16)

                        Planul CATCH, Accélérer la Croissance de l'Emploi dans la Région de Charleroi, septembrie 2017.

                  http://www.catch-charleroi.be/

                     (17)

                        Totalurile nu corespund din cauza rotunjirii.

                     (18)

                        SOGEPA este un fel de fond de investiții care oferă servicii de investiții și susține inițiativele de reorganizare a întreprinderilor, promovate de proiecte economice și industriale credibile și durabile.

                     (19)

                        JO L 347, 20.12.2013, p. 884.

                     (20)

                        JO C 373, 20.12.2013, p. 1.

                     (21)

                        JO L 347, 20.12.2013, p. 855.

                     (22)

                        JO C 373, 20.12.2013, p. 1.

                     (23)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


               COMISIA EUROPEANĂ
            Bruxelles, 16.5.2018
            COM(2018) 291 final
            2018/0144(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în comitetul mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. x/xxxx a comitetului respectiv
            (Text cu relevanță pentru SEE)

               EXPUNERE DE MOTIVE

               1.OBIECTUL PROPUNERII

               •Motivele și obiectivele propunerii

               Prezenta propunere se referă la Decizia Consiliului de stabilire a poziției care urmează să fie adoptată în numele Uniunii în cadrul comitetului mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. x/xxxx
                  1
                al comitetului respectiv.

               2.Contextul propunerii

               2.1.Acord privind transportul internațional ocazional de călători cu autocare și autobuze (Acordul Interbus).

               Acordul privind transportul internațional ocazional de călători (pasageri) cu autocare și autobuze (Acordul Interbus)
                  2
                (denumit în continuare „acordul”) are drept scop facilitarea serviciilor internaționale ocazionale cu autocarul și autobuzul între părțile contractante. Acordul a intrat în vigoare la 1 ianuarie 2003. Acordul a fost ulterior actualizat prin Decizia comitetului mixt nr. 1/2011
                  3
               .

               Uniunea Europeană este parte contractantă la acord
                  4
               .

               Consiliul a adoptat Decizia (UE) 2016/1146 a Consiliului din 27 iunie 2016
                  5
                privind poziția care urmează să fie adoptată, în numele Uniunii Europene, în cadrul comitetului mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. x/xxxx (ex-1/2016) a comitetului respectiv.

               2.2.Comitetul mixt instituit în temeiul Acordului Interbus

               În conformitate cu articolul 24 alineatul (2) litera (b) din Acordul Interbus, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din Acordul Interbus, comitetul mixt modifică sau adaptează anexa 1 privind condițiile aplicabile operatorilor de transport rutier de călători și anexa 2 privind standardele tehnice aplicabile autobuzelor și autocarelor. În conformitate cu articolul 24 alineatul (2) litera (e) din Acordul Interbus, comitetul mixt modifică sau adaptează, de asemenea, cerințele privind dispozițiile sociale.

               Comitetul mixt poate adopta decizii numai în cazul în care două treimi din părțile contractante, inclusiv Uniunea Europeană, sunt reprezentate la reuniunea comitetului mixt. În măsura în care comitetul mixt este solicitat să ia decizii, este necesară unanimitatea părților contractante reprezentate. Uniunea Europeană este parte contractantă la acord. Statele membre asistă Comisia în cadrul comitetului.

               2.3.Actul avut în vedere al comitetului mixt instituit în temeiul Acordului Interbus

               Se preconizează ca, în cursul următoarei sale reuniuni din 2018, comitetul mixt să adopte Decizia comitetului mixt nr. x/xxxx.

               Scopul actului avut în vedere este actualizarea acordului la nivelul progreselor tehnice și legislative care au avut loc începând cu sfârșitul anului 2009.

               Actul avut în vedere va deveni obligatoriu pentru părți în conformitate cu articolul 23 din acord, care prevede următoarele: înființarea comitetului mixt și stabilirea regulilor de vot aferente.

               3.Poziția care urmează să fie adoptată în numele Uniunii

               În cursul negocierilor cu părțile contractante, a reieșit clar necesitatea anumitor modificări ale poziției Consiliului. Aceste modificări sunt prezentate la punctul 5 de mai jos.

               Noua propunere a Comisiei de decizie a Consiliului are ca obiectiv stabilirea noii poziții a Uniunii cu privire la proiectul de Decizie nr. x/xxxx a comitetului mixt instituit în temeiul articolului 23 din Acordul Interbus. Decizia anterioară, respectiv Decizia (UE) 2016/1146 a Consiliului, ar trebui abrogată.

               Modificările propuse față de poziția anterioară sunt în concordanță cu politica actuală, întrucât vizează în majoritatea lor clarificarea textului și, într-un singur caz, acordă o scurtă perioadă de tranziție părților contractante nemembre ale UE. Perioada de tranziție de trei ani acordată în ceea ce privește drepturile pasagerilor din transportul rutier [Regulamentul (UE) nr. 181/2014
                  6
               ] este relativ scurtă și se preconizează că eventualele denaturări ale concurenței se vor menține la un nivel moderat.

               Propunerea de Decizie a comitetului mixt nr. x/xxxx din anexă este în concordanță cu politica de vecinătate și cu relațiile externe ale UE.

               Proiectul de decizie este, de asemenea, compatibil cu diversele acorduri, precum acordurile privind uniunea vamală, acordurile de preaderare și acordurile de asociere.

               Poziția Uniunii în calitate de parte contractantă la acord nu poate fi modificată decât de Uniune, care are așadar competențe exclusive în acest domeniu.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. El include în egală măsură instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  7
               .

               4.1.2.Aplicarea în cazul de față

               Comitetul mixt este un organism instituit printr-un acord, și anume Acordul Interbus.

               Actul pe care comitetul mixt este invitat să îl adopte este un act cu efecte juridice. Actul avut în vedere are efecte juridice, deoarece acordă comitetului mixt competențe în vederea actualizării Acordului la nivelul progresului tehnic și juridic. Actul avut în vedere nu completează și nu modifică cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE, în coroborare cu articolul 91 din TFUE. Temeiul juridic rămâne același ca al deciziei inițiale, respectiv Decizia (UE) 2016/1146 a Consiliului.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. Actul avut în vedere urmărește un singur obiectiv și, prin urmare, Decizia în temeiul articolului 218 alineatul (9) din TFUE trebuie fundamentată pe un singur temei juridic material.

               4.2.2.Aplicarea în cazul de față

               Obiectivul principal și conținutul actului avut în vedere se referă la politica în domeniul transporturilor.

               Prin urmare, temeiul juridic material al deciziei propuse este articolul 91 din TFUE.

               4.3.Concluzie

               Temeiul juridic al deciziei propuse ar trebui să fie articolul 91, coroborat cu articolul 218 alineatul (9) din TFUE.

               Temeiul juridic rămâne același ca al deciziei inițiale, respectiv Decizia (UE) 2016/1146 a Consiliului.

               5.Lista detaliată a modificărilor în ceea ce privește proiectul de decizie a comitetului mixt, anexat la Decizia (UE) 2016/1146

               (1)Se propune ca trimiterile dinaintea considerentelor să menționeze Decizia Comitetului mixt nr. 1/2011, care a modificat Acordul Interbus. Acest lucru nu are nicio incidență pe fond.

               (2)La articolul 1 din proiectul de decizie a comitetului mixt se adaugă o trimitere la un model de declarație care trebuie anexată la protocol, în ceea ce privește Regulamentul (UE) nr. 181/2011 privind drepturile pasagerilor care călătoresc cu autobuzul și autocarul. Această declarație ar urma să fie întocmită de părțile contractante la Acordul Interbus și legată de articolul 7 din regulamentul respectiv, care reglementează sumele compensațiilor în diferitele ipoteze la care se referă.

               (3)În acest sens, titlul și termenii din anexa la proiectul de decizie a comitetului mixt se referă la același „Model de declarație”.

               (4)La alineatul (1) litera (b) și la alineatul (3) litera (a) punctul (iii) ultimul paragraf din anexa la proiectul de decizie a comitetului mixt, se modifică ușor trimiterea la tahograful inteligent în contextul AETR
                  8
               , fără a se aduce atingere relației dintre Regulamentul nr. 165/2014 și Acordul AETR. Se adaugă trimiterea la articolul 13 din Acordul AETR privind perioada de tranziție stabilită în acesta, pentru introducerea tahografului digital în temeiul acordului AETR.

               (5)La ultimul paragraf al punctului 2 din anexa la proiectul de decizie a comitetului mixt, cuvintele „în măsura în care reglementează serviciile ocazionale cu autocarul și cu autobuzul” se elimină. Acestea sunt inutile, deoarece Regulamentul (UE) nr. 181/2011 reglementează atât serviciile regulate, cât și serviciile ocazionale, făcând distincție între dispozițiile respective.

               (6)În aceeași privință, pare oportun să se acorde o perioadă tranzitorie de trei ani pentru părțile contractante nemembre ale UE în vederea atingerii nivelurilor despăgubirii minime prevăzute la articolul 7 din regulament. În unele cazuri, despăgubirile minime din regulament le depășesc considerabil pe cele utilizate în unele părți contractante altele decât Uniunea, fiind nevoie de timp pentru a se atinge nivelurile stabilite în regulament.

               (7)Alineatul (6) din anexa la proiectul de decizie a comitetului mixt se referă la un „Model de declarație referitor la articolul 4 și la anexa 1”. În prezent, acest model este anexat la acord, fără a fi însă desemnat ca anexă. Se propune ca el să fie numerotat drept anexa 6, din motive de claritate.

               (8)Alineatul (6) litera (a) din anexa la proiectul de decizie a comitetului mixt se referă la paragraful 1 din același model de declarație, cu formularea din proiectul de decizie a comitetului mixt, anexată la Decizia (UE) 2016/1146, se referă la „trei” condiții stabilite în capitolul I din Regulamentul (CE) nr. 1071/2009
                  9
               . Inițial, cea de-a patra condiție referitoare la capacitatea financiară a fost abordată la punctul 2 din modelul de declarație. Întrucât, în conformitate cu proiectul de decizie anexat, acest punct este eliminat în întregime, trimiterea la trei condiții prevăzute la actualul punct 1 (devenit punct unic în noul text) se înlocuiește cu o trimitere la „patru” condiții (sediu real și stabil, reputație bună, capacitate financiară și competență profesională).

               (9)În ceea ce privește alineatul (6) litera (b) din anexa la proiectul de decizie a comitetului mixt, se propune să se elimine punctul 2 în întregime, nu doar al doilea paragraf al punctului 2, astfel cum se prevede în Decizia (UE) 2016/1146. Respectivul punct din modelul de declarație din anexa 6 se referă la perioada de tranziție pentru capacitatea financiară până la 1 ianuarie 2005, astfel cum se prevede la articolul 4 din acord. Acel moment a trecut și punctul 2 se elimină în întregime. În consecință, se propune, de asemenea, suprimarea numerotării modelului de declarație.

               (10)Un „Model de declarație a părților contractante la Acordul Interbus cu privire la articolul 7 din Regulamentul (UE) nr. 181/2011” distinct ar trebui adăugat ca anexa 7 la acord, în scopul de a însoți  perioada de tranziție de trei ani, menționată mai sus.

               6.Publicarea actului avut în vedere

               Deoarece actul comitetului mixt va modifica Acordul Interbus privind transportul internațional ocazional de călători efectuat cu autocare și autobuze, este necesară publicarea acestuia în Jurnalul Oficial al Uniunii Europene după adoptare.

               2018/0144 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în comitetul mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. x/xxxx a comitetului respectiv

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 coroborat cu articolul 218 alineatul (9),

               având în vedere propunerea Comisiei Europene
                  10
               ,

               întrucât:

               (1)Acordul Interbus privind transportul internațional ocazional de călători cu autocare și autobuze (denumit în continuare „acordul”) a fost încheiat de Uniune prin Decizia Consiliului din 3 octombrie 2002
                  11
                și a intrat în vigoare la 1 ianuarie 2003.

               (2)În temeiul articolului 24 alineatul (2) din acord, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din acord, comitetul mixt modifică sau adaptează anexa 1 privind condițiile aplicabile operatorilor de transport rutier de călători și anexa 2 privind standardele tehnice aplicabile autobuzelor și autocarelor. În conformitate cu articolul 24 alineatul (2) litera (e) din acord, comitetul mixt modifică sau adaptează, de asemenea, cerințele privind dispozițiile sociale.

               (3)Ultima actualizare a legislației Uniunii încorporate în acord, care a fost introdusă prin Decizia nr. 1/2011 a Comitetului mixt
                  12
               , ia în considerare actele Uniunii adoptate până la sfârșitul anului 2009.

               (4)În cadrul reuniunii sale din 2018, comitetul mixt Interbus urmează să adopte o decizie a comitetului mixt, de actualizare a acordului la nivelul progreselor legislative și tehnice.

               (5)Decizia (UE) 2016/1146
                  13
                a Consiliului a stabilit poziția Uniunii Europene cu privire la un proiect de decizie a comitetului mixt Interbus, luând în considerare actele Uniunii adoptate până la sfârșitul anului 2015.

               (6)În cursul negocierilor cu celelalte părți contractante
                  14
                la acord, a reieșit clar necesitatea introducerii unor modificări în textul aprobat de Consiliu. Acestea au vizat, în special, relația dintre normele Uniunii în ceea ce privește tahograful inteligent și AETR și, având în vedere situația anumitor părți la Acordul Interbus, o perioadă de tranziție în privința valorilor despăgubirii stabilite la articolul 7 din Regulamentul (UE) nr. 181/2011
                  15
               .

               (7)Este oportun să se abroge Decizia (UE) 2016/1146 a Consiliului și să se stabilească o nouă poziție care urmează să fie adoptată în numele Uniunii în cadrul comitetului mixt, având în vedere că decizia va avea caracter obligatoriu pentru Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul reuniunilor comitetului mixt instituit în temeiul articolului 23 din Acordul privind transportul internațional ocazional de călători cu autocare și autobuze se bazează pe proiectul de decizie a comitetului mixt, anexat la prezenta decizie.

               Articolul 2

               Decizia (UE) 2016/1146 a Consiliului se abrogă.

               Articolul 3

               După adoptare, Decizia Consiliului și proiectul de decizie a comitetului mixt se publică în Jurnalul Oficial al Uniunii Europene.

               Articolul 4

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Numărul și anul viitoarei decizii a comitetului mixt apar sub forma „x/xxxx”. Forma anterioară era „1/2016”.

                     (2)

                        JO L 321, 26.11.2002, p. 11.

                     (3)

                        JO L 8, 12.1.2012, p. 38.

                     (4)

                        Părțile contractante la Acordul Interbus sunt Uniunea Europeană, Republica Albania, Bosnia și Herțegovina, fosta Republică iugoslavă a Macedoniei, Republica Moldova, Muntenegru, Republica Turcia și Ucraina.

                     (5)

                        JO L 189, 14.7.2016, p. 48.

                     (6)

                        Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1).

                     (7)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (8)

                        Acordul european privind activitatea echipajelor vehiculelor care efectuează transporturi rutiere internaționale (AETR).

                     (9)

                        Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).

                     (10)

                        COM(2018)291.

                     (11)

                        Decizia Consiliului din 3 octombrie 2002 privind încheierea Acordului Interbus referitor la transportul internațional ocazional de călători efectuat cu autocare și autobuze (JO L 321, 26.11.2002, p. 11).

                     (12)

                        Decizia nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 de adoptare a propriului regulament de procedură și de adaptare a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor și a cerințelor privind dispozițiile sociale prevăzute în articolul 8 din acord  (JO L 8, 12.1.2012, p. 38).

                     (13)

                        Decizia (UE) 2016/1146 a Consiliului din 27 iunie 2016 privind poziția care urmează să fie adoptată, în numele Uniunii Europene, în cadrul comitetului mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. 1/2016 a comitetului respectiv (JO L 189, 14,7,2916, p. 48)

                     (14)

                        Părțile contractante la Acordul Interbus sunt Uniunea Europeană, Republica Albania, Bosnia și Herțegovina, fosta Republică iugoslavă a Macedoniei, Republica Moldova, Muntenegru, Republica Turcia și Ucraina.

                     (15)

                        Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1).

    ---documentbreak---

               COMISIA EUROPEANĂ
            Bruxelles,16.5.2018
            COM(2018) 291 final
            ANEXĂ
            la
            Propunerea de DECIZIE A CONSILIULUI
            privind poziția care urmează să fie adoptată, în numele Uniunii Europene, în comitetul mixt instituit în temeiul Acordului privind transportul internațional ocazional de călători cu autocare și autobuze (Acordul Interbus), în ceea ce privește proiectul de decizie nr. x/xxxx a comitetului respectiv

               ANEXĂ

               DECIZIA NR. x/xxxx
                  1
                A COMITETULUI MIXT INSTITUIT ÎN TEMEIUL ACORDULUI PRIVIND TRANSPORTUL INTERNAȚIONAL OCAZIONAL DE CĂLĂTORI CU AUTOCARE ȘI AUTOBUZE (ACORDUL INTERBUS)

               din [ADD DATE]

               de adaptare a articolului 8 din acord și a anexelor 1, 2, 3 și 5 la acord și a „Modelului de declarație care trebuie întocmită de către părțile contractante la Acordul Interbus cu privire la articolul 4 și anexa 1”, care introduce, prin intermediul unei noi anexe, un „Model de declarație a părților contractante la Acordul Interbus cu privire la articolul 7 din Regulamentul (UE) nr. 181/2011”, și de abrogare a Recomandării nr. 1/2011

               COMITETUL MIXT,

               având în vedere Acordul privind transportul internațional ocazional de călători cu autocare și autobuze (Acordul Interbus)
                  2
               , astfel cum a fost actualizat prin Decizia Comitetului mixt nr.1/2011
                  3
               , în special articolul 24 din acord,

               întrucât:

               (1)Articolul 23 din Acordul privind transportul internațional ocazional de călători cu autocare și autobuze (Acordul Interbus) (denumit în continuare „acordul”) instituie un comitet mixt (denumit în continuare „comitetul mixt”) pentru a facilita gestionarea acordului.

               (2)În conformitate cu articolul 24 alineatul (2) litera (b) din acord, comitetul mixt modifică sau adaptează documentele de control și alte modele de documente stabilite în anexele la acord. Pentru a încorpora viitoarele măsuri luate în cadrul Uniunii și în conformitate cu articolul 24 alineatul (2) litera (c) din acord, comitetul mixt modifică sau adaptează anexele privind standardele tehnice aplicabile autobuzelor și autocarelor, precum și anexa 1 privind condițiile aplicabile operatorilor de transport rutier de călători. În conformitate cu articolul 24 alineatul (2) litera (e) din acord, comitetul mixt modifică sau adaptează, de asemenea, cerințele privind dispozițiile sociale. În acest scop, comitetul mixt ar trebui să acționeze atunci când este necesar ca acordul să fie actualizat pentru a ține seama de progresele tehnice și legislative.

               (3)Ultima actualizare a legislației Uniunii încorporate în acord, care a fost introdusă prin Decizia nr. 1/2011 a Comitetului mixt, ia în considerare actele Uniunii adoptate până la sfârșitul anului 2009. A venit momentul să se includă noile măsuri pe care Uniunea le-a adoptat ulterior.

               (4)Recomandarea nr. 1/2011 a Comitetului mixt
                  4
                prevede utilizarea unui raport tehnic pentru verificarea în trafic a autobuzelor și autocarelor. Aceasta a devenit caducă și, prin urmare, ar trebui abrogată,

               ADOPTĂ PREZENTA DECIZIE:

               Articolul 1

               Cerințele privind dispozițiile sociale prevăzute la articolul 8 din acord, condițiile aplicabile operatorilor de transport rutier de călători prevăzute în anexa 1 la acord, standardele tehnice aplicabile autobuzelor și autocarelor prevăzute în anexa 2 la acord, Modelul documentului de control pentru serviciile ocazionale exceptate de la autorizare prevăzut în anexa 3 la acord, Modelul autorizației pentru servicii ocazionale neliberalizate prevăzut în anexa 5 la acord și Modelul de declarație care trebuie întocmită de către părțile contractante la acordul Interbus cu privire la articolul 4 și anexa 1 sunt adaptate în conformitate cu anexa la prezenta decizie. De asemenea, se adaugă ca anexă la acord un „Model de declarație a părților contractante la Acordul Interbus cu privire la articolul 7 din Regulamentul (UE) nr. 181/2011”.

               Articolul 2

               Recomandarea nr. 1/2011 a Comitetului mixt se abrogă.

               Articolul 3

               Prezenta decizie intră în vigoare la data adoptării.

               Adoptată la Bruxelles, [ADD DATE].

                  Pentru Comitetul mixt

               Președintele
                     Secretarul------

               ANEXA LA ANEXĂ

               Adaptarea articolului 8 din acord privind dispozițiile sociale, a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor, a anexei 3 privind modelul documentului de control pentru serviciile ocazionale exceptate de la autorizare și a anexei 5 privind modelul autorizației pentru servicii ocazionale neliberalizate, a „Modelului de declarație care trebuie întocmită de către părțile contractante la acordul Interbus cu privire la articolul 4 și anexa 1”, precum și introducerea, prin intermediul unei noi anexe, a unui „Model de declarație a părților contractante la Acordul Interbus cu privire la articolul 7 din Regulamentul (UE) nr. 181/2011”
                  5

               (1)La articolul 8 din acord, lista actelor Uniunii se modifică după cum urmează:

               (a)trimiterea la Regulamentul (CEE) nr. 3821/85 al Consiliului se înlocuiește cu următorul text:

               „—Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19), care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1).

               În locul Regulamentului (CEE) nr. 3821/85, se pot aplica norme echivalente ale Acordului AETR, inclusiv ale protocoalelor la acesta”;

               (b)se adaugă următorul act al Uniunii:

               „—Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.

               În locul Regulamentului (UE) nr. 165/2014, se pot aplica normele aplicabile ale Acordului AETR, inclusiv ale protocoalelor la aceasta, fără a aduce atingere articolului 13 din acordul AETR.”.

               (2)În anexa 1 la acord, lista actelor Uniunii se înlocuiește cu următorul text:

               „Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1), astfel cum a fost modificat ultima dată prin Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1);

               Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

               Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (JO L 300, 14.11.2009, p. 88), astfel cum a fost modificat ultima dată prin Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1);

               Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1).

               În cursul unei perioade de tranziție de până la trei ani de la data adoptării Deciziei Comitetului mixt x/xxx, orice parte contractantă alta decât Uniunea Europeană poate alege să aplice, în locul articolului 7 din Regulamentul (UE) nr. 181/2011, dispozițiile sale naționale în domeniile vizate de acest articol. Pentru a beneficia de această perioadă de tranziție, partea contractantă interesată informează secretariatul Comitetului mixt în acest sens, prin intermediul „Modelului de declarație” prevăzut în anexa 7, completat corespunzător și semnat, în termen de două luni de la adoptarea deciziei Comitetului mixt x/xxxx.”.

               (3)Anexa 2 la acord se modifică după cum urmează:

               (a)articolul 1 se modifică după cum urmează:

               (i)litera (a) se înlocuiește cu următorul text:

               „(a) inspecțiile tehnice auto pentru autovehicule și remorcile acestora:

               —Directiva 2009/40/CE a Parlamentului European și a Consiliului din 6 mai 2009 privind inspecția tehnică auto pentru autovehicule și remorcile acestora (JO L 141, 6.6.2009, p. 12), astfel cum a fost modificată ultima dată prin Directiva 2010/48/UE a Comisiei din 5 iulie 2010 (JO L 173, 8.7.2010, p. 47), care se aplică până la 19 mai 2018;

               —Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (JO L 127, 29.4.2014, p. 51), care se aplică de la 20 mai 2018;

               —Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1), astfel cum a fost modificată ultima dată prin Directiva 2010/47/UE a Comisiei din 5 iulie 2010 (JO L 173, 8.7.2010, p. 33), care se aplică până la 19 mai 2018;

               —Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE (JO L 127, 29.4.2014, p. 134), care se aplică de la 20 mai 2018;”;

               (ii)litera (c) se înlocuiește cu următorul text:

               „(c) dimensiunile maxime și greutățile maxime:

               —Directiva 96/53/CE a Consiliului din 25 iulie 1996 de stabilire, pentru anumite vehicule rutiere care circulă în interiorul Comunității, a dimensiunilor maxime autorizate în traficul național și internațional și a greutății maxime autorizate în traficul internațional (JO L 235, 17.9.1996, p. 59), astfel cum a fost modificată ultima dată prin Directiva (UE) 2015/719 a Parlamentului European și a Consiliului din 29 aprilie 2015 (JO L 115, 6.5.2015, p. 1).

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               —Regulamentul (UE) nr. 1230/2012 al Comisiei din 12 decembrie 2012 de punere în aplicare a Regulamentului (CE) nr. 661/2009 al Parlamentului European și al Consiliului privind cerințele de omologare de tip pentru masele și dimensiunile autovehiculelor și ale remorcilor acestora și de modificare a Directivei 2007/46/CE a Parlamentului European și a Consiliului (JO L 353, 21.12.2012, p. 31);”;

               (iii)litera (d) se înlocuiește cu următorul text:

               „(d) aparatura de înregistrare în transportul rutier:

               —Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), astfel cum a fost modificat ultima dată prin Regulamentul (UE) nr. 1161/2014 al Comisiei din 30 octombrie 2014 (JO L 311, 31.10.2014, p. 19) sau norme echivalente stabilite de Acordul AETR, inclusiv de protocoalele la acesta, care se aplică până la data la care devine aplicabil Regulamentul (UE) nr. 165/2014 al Parlamentului European și al Consiliului din 4 februarie 2014 (JO L 60, 28.2.2014, p. 1).

               În locul Regulamentului (CEE) nr. 3821/85, se pot aplica norme echivalente ale Acordului AETR, inclusiv ale protocoalelor la acesta;

               —Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1), care se aplică de la data la care devin aplicabile actele de punere în aplicare menționate la articolul 46 din regulamentul respectiv.

               În locul Regulamentului (UE) nr. 165/2014, se pot aplica normele aplicabile ale Acordului AETR, inclusiv ale protocoalelor la aceasta, fără a aduce atingere articolului 13 din acordul AETR.”.

               (b)articolul 2 se modifică după cum urmează:

               (i)rubricile și trimiterile dintre primul paragraf și tabel se înlocuiesc cu următorul text:

               „Emisii de gaze de eșapament:

               —Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 171, 29.6.2007, p. 1), astfel cum a fost modificat ultima dată prin Regulamentul (UE) nr. 459/2012 al Comisiei din 29 mai 2012 (JO L 142, 1.6.2012, p. 16);

               —Regulamentul (CE) nr. 595/2009 al Parlamentului European și al Consiliului din 18 iunie 2009 privind omologarea de tip a autovehiculelor și a motoarelor cu privire la emisiile provenite de la vehicule grele (Euro VI) și accesul la informații privind repararea și întreținerea vehiculelor și de modificare a Regulamentului (CE) nr. 715/2007 și a Directivei 2007/46/CE și de abrogare a Directivelor 80/1269/CEE, 2005/55/CE și 2005/78/CE (JO L 188, 18.7.2009, p. 1), astfel cum a fost modificat ultima dată prin Regulamentul (UE) nr. 133/2014 al Comisiei din 31 ianuarie 2014 (JO L 47, 18.2.2014, p. 1);

               Emisii sonore:

               —Directiva 70/157/CEE a Consiliului din 6 februarie 1970 privind apropierea legislațiilor statelor membre referitoare la nivelul de zgomot admis și la sistemul de evacuare al autovehiculelor (JO L 42, 23.2.1970, p. 16), astfel cum a fost modificată ultima dată prin Directiva 2013/15/UE a Consiliului din 13 mai 2013 (JO L 158, 10.6.2013, p. 172), care se aplică până la 30 iunie 2027 sub rezerva articolului 14 din Regulamentul (UE) nr. 540/2014 al Parlamentului European și al Consiliului din 16 aprilie 2014;

               —Regulamentul (UE) nr. 540/2014 al Parlamentului European și al Consiliului din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE și de abrogare a Directivei 70/157/CEE (JO L 158, 27.5.2014, p. 131), care se aplică, în conformitate cu articolul 15 din regulamentul menționat, de la 1 iulie 2016, 1 iulie 2019 și 1 iulie 2027;

               Dispozitive de frânare:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Pneuri:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Dispozitive de iluminat și de semnalizare luminoasă:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Rezervor de combustibil:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Oglinzi retrovizoare:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Centuri de siguranță – instalare:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Centuri de siguranță – ancorajele centurilor de siguranță:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Scaune:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Amenajare interioară (prevenirea riscului de propagare a focului):

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.):

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               Sisteme avansate de frânare de urgență:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               —Regulamentul (UE) nr. 347/2012 al Comisiei din 16 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru anumite categorii de autovehicule în legătură cu sistemele avansate de frânare de urgență (JO L 109, 21.4.2012, p. 1), astfel cum a fost modificat ultima dată prin Regulamentul (UE) 2015/562 al Comisiei din 8 aprilie 2015 (JO L 93, 9.4.2015, p. 35);

               Sistem de avertizare la trecerea involuntară peste liniile de separare a benzilor de circulație:

               —Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate (JO L 200, 31.7.2009, p. 1), astfel cum a fost modificat ultima dată prin Regulamentul (UE) 2015/166 al Comisiei din 3 februarie 2015 (JO L 28, 4.2.2015, p. 3);

               —Regulamentul (UE) nr. 351/2012 al Comisiei din 23 aprilie 2012 de punere în aplicare a Regulamentului (CE) nr. 661/2009 al Parlamentului European și al Consiliului în ceea ce privește cerințele de omologare de tip pentru instalarea pe autovehicule a sistemelor de avertizare la trecerea involuntară peste liniile de separare a benzilor de circulație (JO L 110, 24.4.2012, p. 18).”;

               (ii)tabelul se înlocuiește cu următorul tabel:

                        „Rubrica

                        Regulamentul CEE-ONU

                        (în ultima sa versiune aplicabilă)

                        Actul Uniunii

                        Emisiile de gaze de eșapament

                        49

                        Regulamentul (CE) nr. 715/2007, astfel cum a fost modificat ultima dată prin Regulamentul (UE) nr. 459/2012.

                        Regulamentul (CE) nr. 595/2009, astfel cum a fost modificat ultima dată prin Regulamentul (UE) nr. 133/2014.

                        Emisiile de zgomot

                        51

                        Directiva 70/157/CEE, astfel cum a fost modificată ultima dată prin Directiva 2013/15/UE a Consiliului, care se aplică până la 30 iunie 2027 sub rezerva articolului 14 din Regulamentul (UE) nr. 540/2014;

                        Regulamentul (UE) nr. 540/2014, care se aplică, în conformitate cu articolul 15, de la 1 iulie 2016, 1 iulie 2019 și 1 iulie 2027.

                        Dispozitive de frânare

                        13

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Anvelope

                        54

                        117

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Dispozitive de iluminat și de semnalizare luminoasă

                        48

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Rezervor de combustibil

                        34

                        58

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Oglinzi retrovizoare

                        46

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Centuri de siguranță – instalare

                        16

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Centuri de siguranță – ancoraje

                        14

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Scaune

                        17

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Amenajare interioară (prevenirea riscului de propagare a focului)

                        118

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Amenajare interioară (ieșiri de urgență, accesibilitate, dimensiunea scaunelor, rezistența suprastructurii etc.)

                        66

                        107

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166.

                        Sisteme avansate de frânare de urgență

                        131

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;

                        Regulamentul (UE) nr. 347/2012, astfel cum a fost modificat ultima dată prin Regulamentul (UE) 2015/562 al Comisiei.

                        Sistem de avertizare la trecerea involuntară peste liniile de separare a benzilor de circulație

                        130

                        Regulamentul (CE) nr. 661/2009, astfel cum a fost modificat ultima dată prin Regulamentul (UE) 2015/166;

                        Regulamentul (UE) nr. 351/2012 al Comisiei.”.

               (4)În anexa 3 la acord, textul notei de subsol se înlocuiește cu următorul text:

               „A se completa cu: Albania (AL), Austria (A), Belgia (B), Bosnia și Herțegovina (BA), Bulgaria (BG), Cipru (CY), Republica Cehă (CZ), Croația (HR), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), fosta Republică iugoslavă a Macedoniei (MK), Malta (MT), Republica Moldova (MD), Muntenegru (ME), Polonia (PL), Portugalia (P), Regatul Unit (UK), România (RO), Republica Slovacă (SK), Slovenia (SLO), Spania (E), Suedia (S), Turcia (TR), Țările de Jos (NL), Ucraina (UA), Ungaria (H).”

               (5)În anexa 5 la acord, textul notei de subsol se înlocuiește cu următorul text:

               „A se completa cu: Albania (AL), Austria (A), Belgia (B), Bosnia și Herțegovina (BA), Bulgaria (BG), Cipru (CY), Republica Cehă (CZ), Croația (HR), Danemarca (DK), Estonia (EST), Finlanda (FIN), Franța (F), Germania (D), Grecia (GR), Irlanda (IRL), Italia (I), Letonia (LV), Lituania (LT), Luxemburg (L), fosta Republică iugoslavă a Macedoniei (MK), Malta (MT), Republica Moldova (MD), Muntenegru (ME), Polonia (PL), Portugalia (P), Regatul Unit (UK), România (RO), Republica Slovacă (SK), Slovenia (SLO), Spania (E), Suedia (S), Turcia (TR), Țările de Jos (NL), Ucraina (UA), Ungaria (H).”

               (6)„Modelul de declarație care trebuie întocmită de către părțile contractante la Acordul Interbus cu privire la articolul 4 și anexa 1” anexat la acord devine anexa 6 la acesta. Termenii modelului se modifică după cum urmează:

               (a)la alineatul (1), numărul alineatului se elimină și teza introductivă se înlocuiește cu următorul text:

               „Cele patru condiții stabilite în capitolul I din Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).”.

               (b)se elimină alineatul (2).

               (7)Se adaugă următoarea anexă 7 la acord:

               „Anexa 7

               «Model de declarație a părților contractante la Acordul Interbus cu privire la articolul 7 din Regulamentul (UE) nr. 181/2011 al Parlamentului European și al Consiliului din 16 februarie 2011 privind drepturile pasagerilor care călătoresc cu autobuzul și autocarul și de modificare a Regulamentului (CE) nr. 2006/2004 (JO L 55, 28.2.2011, p. 1)

               (a se întocmi în termen de două luni de la adoptarea Deciziei nr. x/xxxx a Comitetului mixt înființat în temeiul Acordului Interbus)

               DECLARAȚIA …………………...………………….………… (Numele părții contractante)

               1.
                     În ceea ce privește articolul 7 din Regulamentul (UE) nr. 181/2011, legislația națională în vigoare a declarantului stabilește următoarele limite maxime pentru despăgubiri în caz de deces, inclusiv pentru cheltuieli rezonabile de înmormântare, pentru vătămare corporală, precum și pentru pierderea sau deteriorarea bagajelor ca urmare a accidentelor rezultate în urma utilizării autobuzului sau autocarului, care sunt de minimum:

               -- …………………….. EUR (sau echivalentul în moneda națională) per pasager;

               -- …………………….. EUR (sau echivalentul în moneda națională) per bagaj.

               2.
                     Legislația națională în vigoare a declarantului prevede că, în cazul unor daune materiale provocate unui scaun cu rotile, altor echipamente de mobilitate sau dispozitive de asistare, valoarea despăgubirilor este egală cu costul de înlocuire sau de reparare a echipamentului pierdut sau deteriorat?

               DA  □ NU □

               3.
                     Se preconizează că valorile financiare menționate la articolul 7 alineatul (2) din Regulamentul (UE) nr. 181/2011, precum și despăgubirile în caz de daune provocate unui scaun cu rotile, altor echipamente de mobilitate sau dispozitive de asistare se adaptează de către declarant la cerințele regulamentului până la ...................................... (data, în termen de cel mult trei ani de la data intrării în vigoare a Deciziei nr. x/xxxx a Comitetului mixt în temeiul Acordului Interbus sau, după caz, în termen de cel mult trei ani de la data ratificării Acordului Interbus de către o nouă parte contractantă).»”

                     (1)

                        Numărul și anul viitoarei decizii a comitetului mixt apar sub forma „x/xxxx”. Forma anterioară era „1/2016”.

                     (2)

                        JO L 321, 26.11.2002, p. 13.

                     (3)

                        Decizia nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 de adoptare a propriului regulament de procedură și de adaptare a anexei 1 la acord privind condițiile aplicabile operatorilor de transport rutier de călători, a anexei 2 la acord privind standardele tehnice aplicabile autobuzelor și autocarelor și a cerințelor privind dispozițiile sociale prevăzute în articolul 8 din acord (2012/25/UE) (JO L 8, 12.1.2012, p. 38).

                     (4)

                        Recomandarea nr. 1/2011 a Comitetului mixt înființat în temeiul Acordului Interbus privind transportul internațional ocazional de călători efectuat cu autocare și autobuze din 11 noiembrie 2011 privind utilizarea unui raport tehnic pentru autocare și autobuze în vederea facilitării monitorizării dispozițiilor articolelor 1 și 2 din anexa 2 la acord (JO L 8, 12.1.2012, p. 46).

                     (5)

                        Adaptarea actelor ține seama de noile măsuri adoptate de Uniunea Europeană până la 31 decembrie 2015.